Die Berlynse hoofkwartier van die Scientology Kirche Berlin e.V. (Duitsland)
Die Kerk van die Sciëntologie (Engels: "Church of Scientology") is tans die grootste organisasie wat die nuwe religieuse beweging Sciëntologie verteenwoordig. Die kerk is in 1954 in Los Angeles (VSA) gestig met L. Ron Hubbard as uitvoerende direkteur - 'n pos wat hy tot 1966 beklee het. Sedert sy stigting het die Kerk gegroei tot 'n uitgebreide beweging waarvan die beginsels teen 1997 reeds in 129 lande beoefen is, en wat volgens sy eie statistieke reeds 8 miljoen mense wêreldwyd bedien het.
Die Kerk van die Sciëntologie se hoofdoel word saamgevat met die slagspreuk "Skoon Planeet" (Engels: "Clear Planet"). Dit beteken dat Sciëntoloë die Aarde wil verlos van alle "waansin, oorloë en misdaad" en met 'n "gesonde en vreedsame" beskawing wil vervang.
Volgens die president van die Kerk van Sciëntologie in Suid-Afrika, Ryan Hogarth, het die Suid-Afrikaanse Inkomstediens die kerk in Desember 2007 as 'n Public Benefit Organization (organisasie sonder 'n winsoogmerk wat 'n voordeel verskaf aan die lede van die breër publiek) erken en belastingvry gestel.
1 Wêreldwye organisasie
2 Plaaslike kerk
3 Plekke van afsondering
4 Sea Organization
5 Hoogste gesag
6 Verwante organisasies
7 Fundamentele werke
9 Spesiale dae
Die eerste of basiese vlak van die Sciëntologie is IHELP, 'n liggaam wat "veld-ouditeure" (Sciëntoloë wat na nie-lidmate uitreik, nuwe lede werf en help met fondswerwing vir die kerk) bystaan in hul taak buite die Kerk. Die volgende vlak is Scientology Mission International (SMI), die kerk se sendingliggaam wat wêreldwyd dienste in Dianetika (Engels: "Dianetics") en Sciëntologie aanbied en bevorder.
Plaaslike kerke word Klas-V-organisasies genoem en is verantwoordelik vir die hou van dienste op Sondae en die aanbied van ouditering en o